Rossiyaning Yaroslavl shahrida o‘zbekistonlik 20 yoshli yigit ushlandi. Uning yonidan giyohvand modda topilgan. Bu haqda rus OAV xabar berdi. Aytilishicha, yigitning kiyimlari cho‘ntagidan kukunli 49 ta o‘ram topildi. Ekspertiza bu modda geroin bo‘lib, umumiy og‘irligi 140 gramm kelishini aniqlagan. Narkodiler o‘z qilmishiga iqror bo‘lgan – u butun partiyani maxfiy yerlarga joylashtirib chiqishi lozim bo‘lgan. - “Narkotik moddalarni noqonuniy xarid qilish, saqlash” moddasida nazarda tutilgan jinoyat bo‘yicha jinoiy ish qo‘zg‘atildi. Gumonlanuvchi qamoqqa olindi, - deya aytib o‘tishgan Rossiya IIVning Yaroslavl viloyati bo‘yicha boshqarmasi matbuot xizmatidagilar. Hozirgi vaqtda narkopolitsiyachilar qo‘lga olingan shaxsning sheriklarini qidirmoqda.